cometadata/datacite-titles-descriptions-related-identifiers huggingface dataset:
DOI: 10.5517/ccdc.csd.cc295jvw
title: CCDC 2120488: Experimental Crystal Structure Determination

description: Related Article: Sunglim Choi, Jihyun Shim, Philjae Kang, Soo Hyuk Choi|2022|Org.Biomol.Chem.|20|613|doi:10.1039/D1OB02223G
DOI: 10.5517/ccdc.csd.cc2961k4
title: CCDC 2120975: Experimental Crystal Structure Determination

description: Related Article: Tomohiro Fujimoto, Yuka Hirata, Hideki Sugimoto, Mayuko Miyanishi, Yoshihito Shiota, Kazunari Yoshizawa, Shinobu Itoh|2022|Dalton Trans.|51|1123|doi:10.1039/D1DT03819B
DOI: 10.5517/ccdc.csd.cc296dlj
title: CCDC 2121317: Experimental Crystal Structure Determination

description: Related Article: Huai-Wei Wang, Jia-Xue Wu, Da-Cheng Li, Yu-Han Qiao, Qing-Xia Yao, Wen-Can Sun, Jian-Min Dou|2022|Org.Biomol.Chem.|20|686|doi:10.1039/D1OB02201F
DOI: 10.5517/ccdc.csd.cc2961j3
title: CCDC 2120974: Experimental Crystal Structure Determination

description: Related Article: Tomohiro Fujimoto, Yuka Hirata, Hideki Sugimoto, Mayuko Miyanishi, Yoshihito Shiota, Kazunari Yoshizawa, Shinobu Itoh|2022|Dalton Trans.|51|1123|doi:10.1039/D1DT03819B
DOI: 10.14457/tu.the.2020.865
title: สิทธิในการอยู่อาศัยที่เพียงพอ: นโยบายผังเมืองที่สนับสนุนให้เกิดสิทธิในความเพียงพอทางวัฒนธรรมต่อที่อยู่อาศัยตามหลักสากล กรณีศึกษาชุมชนนางเลิ้ง กรุงเทพมหานคร

description: งานวิจัยนี้เป็นการศึกษาเรื่องสิทธิด้านความเพียงพอทางวัฒนธรรมต่อที่อยู่อาศัย (The cultural adequacy) ซึ่งเป็นหนึ่งในสิทธิตามสิทธิในการอยู่อาศัยที่เพียงพอ (The right to adequate housing) โดย UN Habitat ผู้วิจัยสนใจศึกษาบริเวณชุมชนนางเลิ้ง กรุงเทพมหานคร ชุมชนที่ใช้ประเด็นเรื่อง “วัฒนธรรม” เป็นเครื่องมือนำเสนอเอกลักษณ์ชุมชน และต่อสู้เรื่องสิทธิที่อยู่อาศัยอย่างชัดเจน มีจุดประสงค์หนึ่งที่ต้องการศึกษาว่านโยบายผังเมืองของไทย คือ ร่างกฎกระทรวงผังเมืองรวมกรุงเทพมหานคร พ.ศ. 2562 (ฉบับปรับปรุงครั้งที่ 4) ออกตามพระราชบัญญัติผังเมือง 2562 และแผนผังแม่บทการอนุรักษ์และพัฒนากรุงรัตนโกสินทร์ (ฉบับปรับปรุง พ.ศ. 2562) สามารถสนับสนุนให้ชุมชนนางเลิ้งดำรงไว้ซึ่งความเพียงพอทางวัฒนธรรมได้อย่างไร และศึกษาประกอบกับแม่บทกฎหมายเรื่องสิทธิ คือ รัฐธรรมนูญ พ.ศ. 2560 เพื่อให้ทราบถึงถึงสิทธิที่ประชาชนและหน้าที่รัฐพึงกระทำ จากการวิเคราะหานโยบายที่เกี่ยวข้อง (Policies analysis) พบว่าสิทธิประชาชนตามรัฐธรรมนูญ ถูกกล่าวชัดเจนว่าบุคคลมีสิทธิในการอนุรักษ์และส่งเสริมวัฒนธรรมของท้องถิ่นตนเองและรัฐมีหน้าที่สนับสนุนให้บุคคลและชุมชนสามารถใช้สิทธิอนุรักษ์วัฒนธรรมชุมชนตนเองได้อย่างเต็มที่ แต่เมื่อศึกษานโยบายผังเมือง ในส่วนเนื้อหาแผนผังแม่บทการอนุรักษ์และพัฒนากรุงรัตนโกสินทร์ (ฉบับปรับปรุง พ.ศ. 2562) พบว่าชุมชนนางเลิ้งซึ่งอยู่ในแผนงานและโครงการบริเวณย่านนางเลิ้ง-หลานหลวง กลับระบุข้อมูลมรดกวัฒนธรรมในพื้นที่ไม่ครบถ้วน ประเด็นการพัฒนากายภาพและการอนุรักษ์มรดกวัฒนธรรมที่ไม่สอดคล้องกัน ที่จะสามารถนำไปสู่ความเพียงพอทางวัฒนธรรม (Cultural adequacy) ตามหลักสากลได้ ในขณะที่ร่างกฎกระทรวงผังเมืองรวม กรุงเทพมหานคร ซึ่งเป็นเครื่องมือหลักในการพัฒนาเมืองของไทยในปัจจุบัน พื้นที่ชุมชนนางเลิ้งถูกกำหนดการใช้ประโยชน์ที่ดินเป็นประเภทพาณิชยกรรมสำหรับเมือง ระบุให้สามารถก่อสร้างและปรับเปลี่ยนการใช้งานอาคารได้ตั้งแต่ประเภทที่อยู่อาศัย จนถึงอาคารขนาดใหญ่ (ตามนิยามกฎกระทรวง ฉบับที่ 55 (พ.ศ. 2543)) สำหรับกิจกรรมพาณิชย์โดยเฉพาะ โดยแนวคิดของผังเมืองรวมใช้สำหรับส่งเสริมการพัฒนาทางกายภาพเป็นหลัก แสดงให้เห็นถึงความไม่สัมพันธ์กันระหว่างนโยบายผังเมืองและความต่องการดำรงไว้ซึ่งวัฒนธรรมของชุมชน โดยจะนำไปสู่ข้อเสนอแนะเบื้องต้นต่อภาครัฐในการจัดทำนโยบายผังเมืองโดยตระหนักเรื่องสิทธิการอนุรักษ์วัฒนธรรมที่รัฐพึงกระทำมากขึ้นและเป็นข้อมูลสนับสนุนให้ชุมชนทราบแนวทางการใช้สิทธิตนเองในการดำรงซึ่งเอกลักษณ์ทางวัฒนธรรมชุมชน และก่อให้เกิดความมั่นคงทางที่อยู่อาศัยตามหลักสากลได้ต่อไป
DOI: 10.14457/tu.the.2020.866
title: ตารางนิ้วแห่งเสรีภาพ: แนวทางการพัฒนาและออกแบบพื้นที่รองรับการเคลื่อนไหวภาคประชาชนในสถาบันอุดมศึกษา: กรณีศึกษา มหาวิทยาลัยธรรมศาสตร์ ท่าพระจันทร์

description: การเคลื่อนไหวภาคประชาชนต้องการพื้นที่ในการแสดงออกทางความคิดและส่งเสริมการมีส่วนร่วม ในปัจจุบันพื้นที่สาธารณะของประเทศไทยซึ่งรองรับวัตถุประสงค์เหล่านี้ ถูกจำกัดและควบคุมด้วยกฎหมายและข้อกำหนดต่างๆ แต่การไม่อยู่ภายใต้พระราชบัญญัติการชุมนุมสาธารณะ พ.ศ. 2558 ทำให้พื้นที่สถาบันอุดมศึกษามีศักยภาพที่จะเป็นพื้นที่กลางเพื่อรองรับเสรีภาพทางการแสดงออก งานวิจัยนี้มีวัตถุประสงค์เพื่อศึกษาความเป็นไปได้ของพื้นที่มหาวิทยาลัยในการเป็นพื้นที่ทางสังคมสำหรับการมีส่วนร่วมทางการเมือง โดยได้เลือกมหาวิทยาลัยธรรมศาสตร์ ท่าพระจันทร์ เป็นกรณีศึกษา เนื่องจากมีความเกี่ยวข้องกับประวัติศาสตร์การเมืองไทย รวมถึงมีภาพลักษณ์ที่บุคคลภายนอกมองว่าเป็น “มหาวิทยาลัยเพื่อประชาชน” โดยกำหนดกรอบการศึกษาอยู่ระหว่างประเด็น “ความเป็นสาธารณะ” ในระดับต่างๆ และพื้นที่ซึ่งเอื้อต่อ “การแสดงออกเชิงประชาธิปไตย” โดยขั้นตอนในการศึกษาประกอบไปด้วย การวิเคราะห์กรณีศึกษา การสัมภาษณ์ การสำรวจพื้นที่ และการวิเคราะห์สนามทัศน์ รวมถึงขั้นตอนการออกแบบทางเลือก สำหรับการวิเคราะห์กรณีศึกษา ได้ทำการศึกษาพื้นที่รองรับการแสดงออกทางการเมืองทั้งในประเทศไทยและต่างประเทศถึงบทบาททางสังคม องค์ประกอบของพื้นที่ สัญลักษณ์ และเทคโนโลยี ในส่วนการสัมภาษณ์ได้แบ่งผู้ให้สัมภาษณ์เป็นสามกลุ่ม คือ ผู้จัดกิจกรรมแสดงออกทางการเมือง นักวิชาการด้านประวัติศาสตร์และสิทธิมนุษยชน และฝ่ายบริหารของมหาวิทยาลัย ในส่วนการสำรวจพื้นที่มหาวิทยาลัยได้ทำการสำรวจกายภาพพื้นที่และการใช้งาน สิ่งอำนวยความสะดวก และข้อจำกัดจากกิจกรรมที่ได้จัดขึ้นก่อนหน้านี้ ซึ่งจากการสัมภาษณ์และและสำรวจพื้นที่ พบว่า “พื้นที่กึ่งสาธารณะ” ของมหาวิทยาลัยนั้นมีศักยภาพที่ส่งเสริมการเป็นพื้นที่รองรับการเคลื่อนภาคประชาชนได้ แต่ด้วยข้อจำกัดด้านพื้นที่และสิ่งอำนวยความสะดวกจึงควรมีการพัฒนาด้านกายภาพ โดยในการพัฒนากายภาพเพิ่มเติมนี้จะเป็นการพัฒนาเพื่อเพิ่มระดับความเป็นสาธารณะ ในการออกแบบเชิงทดลองจึงเป็นการเสนอแนวทางการเพิ่มการใช้งานพื้นที่กึ่งสาธารณะในระดับที่แตกต่างกัน เพื่อสมดุลระหว่างความเป็นพื้นที่สาธารณะและความเป็นพื้นที่เชิงประวัติศาสตร์ อนุสรณ์ และการใช้ที่ซ้อนทับกัน โดยได้ทำการทดลองในพื้นที่สองลักษณะคือ หนึ่ง พื้นที่เชื่อมต่อบริบทโดยรอบระหว่างมหาวิทยาลัยและบริบทโดยรอบ และสอง พื้นที่และส่วนสนับสนุนภายในพื้นที่ ผลการออกแบบจากขั้นตอนนี้ได้นำไปใช้ในการสรุปเป็นแนวทางสำหรับการพัฒนาและออกแบบพื้นที่สถาบันอุดมศึกษาแห่งอื่นๆ ให้เป็นพื้นที่พลเมืองหรือพื้นที่รองรับการเคลื่อนไหวภาคประชาชนที่มีประสิทธิภาพและเปิดกว้างมากยิ่งขึ้น
DOI: 10.14457/tu.the.2020.867
title: หน้าต่างระบายอากาศเพื่อลดมลพิษทางอากาศภายในห้องเรียน

description: งานวิจัยนี้มุ่งศึกษาผลการระบายอากาศผ่านหน้าต่างของห้องเรียนในอาคารคณะสถาปัตยกรรมและการผังเมือง มหาวิทยาลัยธรรมศาสตร์ เพื่อลดมลพิษทางอากาศ คือ ก๊าซคาร์บอนไดออกไซด์ และค่าฝุ่นละอองขนาดเล็ก 2.5 ไมครอน หน้าต่างระบายอากาศออกแบบให้มีช่องระบายอากาศ 3 รูปแบบ คือ 1. การระบายอากาศทางธรรมชาติ 2. การระบายอากาศทางกล 3. การระบายอากาศทางกลที่มีการติดตั้งแผ่นกรองอากาศ เกณฑ์ในการใช้หน้าต่างระบายอากาศกำหนด จากปัจจัยด้านมาตรฐานฝุ่นละออง ขอบเขตความสบายเชิงอุณหภาพ และทิศทางลม ร่วมกับข้อมูลสภาพอากาศจากสถานีตรวจวัดคุณภาพอากาศของกรมควบคุมมลพิษ และแบ่งได้เป็นทั้งหมด 8 สถานการณ์ จากนั้นทำการวัดผลปริมาณก๊าซคาร์บอนไดออกไซด์ ฝุ่นละอองขนาดเล็ก 2.5 ไมครอน และความเร็วลมในห้องทดสอบ 3.60 x 2.25 เมตร และเปรียบเทียบค่าที่วัดผลได้จากเครื่องมือกับค่าที่ได้จากการใช้โปรแกรมคำนวณพลศาสตร์ของไหล เพื่อใช้ในการตรวจสอบความถูกต้องแม่นยำของแบบจำลองการคำนวณพลศาสตร์ของไหลภายในห้องเรียนที่มีการประยุกต์ใช้หน้าต่างระบายอากาศ ผลการศึกษาพบว่าการใช้หน้าต่างระบายอากาศที่มีช่องระบายอากาศตามที่ออกแบบไว้ สามารถลดมลพิษทางอากาศได้ตามมาตราฐานในทุกสถานการณ์ การวิเคราะห์ผลร่วมกับการเปิดและปิดการใช้งานเครื่องปรับอากาศของห้องเรียนในเบื้องต้นตลอด 1 ปี พบว่าสามารถปิดเครื่องปรับอากาศคิดเป็นร้อยละ 19.35 สรุปได้ว่าห้องเรียนที่ใช้หน้าต่างระบายอากาศ มีส่วนช่วยลดมลพิษทางอากาศ และช่วยลดการใช้พลังงานไฟฟ้าอีกด้วย
DOI: 10.14457/tu.the.2020.868
title: การศึกษาแนวทางการปรับเปลี่ยนทรัพยากรกายภาพสำหรับโครงการศูนย์การค้าเพื่อให้สอดคล้องกับพฤติกรรมของลูกค้าที่เปลี่ยนแปลงไป

description: การเติบโตของพื้นที่ค้าปลีกในเขตกรุงเทพมหานครและพื้นที่โดยรอบ เป็นผลมาจากการเปลี่ยนแปลงทางด้านบริบทแวดล้อม เช่น การพัฒนาทางเทคโนโลยี และพฤติกรรมของผู้บริโภค ทำให้ผู้ประกอบการศูนย์การค้าต้องหันมาให้ความสนใจในเรื่องการปรับทรัพยากรทางกายภาพเพื่อให้ตอบรับกับความต้องการของผู้บริโภคที่เปลี่ยนแปลงไป การศึกษานี้มีวัตถุประสงค์เพื่อศึกษาแนวทางการปรับเปลี่ยนทรัพยากรกายภาพสำหรับโครงการศูนย์การค้า เพื่อให้สอดคล้องกับพฤติกรรมของลูกค้าที่เปลี่ยนแปลงไป งานวิจัยนี้มุ่งเน้นศึกษาด้านการวางแผนเชิงกลยุทธ์และการบริหารจัดการพื้นที่ใช้สอยของโครงการกรณีศึกษา ผู้วิจัยได้ทำการศึกษาข้อมูลจากการทบทวนวรรณกรรมเพื่อกำหนดตัวแปรในการเก็บข้อมูล โดยจะทำการค้นคว้าข้อเท็จจริงจากการสำรวจโครงการศูนย์การค้า 2 แห่ง ได้แก่ ศูนย์การค้าฟอร์จูนทาวน์ และศูนย์การค้าซีคอนสแควร์ ศรีนครินทร์ การเก็บข้อมูลประกอบด้วย การวิเคราะห์เอกสาร การสัมภาษณ์ผู้ประกอบการร้านค้าและผู้บริหารทรัพยากรอาคารโครงการกรณีศึกษา เพื่อศึกษาปรากฏการณ์รวมถึงสภาพแวดล้อมที่เกิดขึ้นจริงของโครงการกรณีศึกษา และทำการวิเคราะห์ข้อมูลที่ได้จากการศึกษา ผลการศึกษาพบว่าปัจจัยที่มีอิทธิพลต่อการปรับเปลี่ยนทรัพยากรกายภาพโครงการศูนย์การค้าควรคำนึงถึง ประกอบด้วย เป้าหมายขององค์กร วัฒนธรรมองค์กร ลูกค้า สินค้าและบริการ จุดเด่นของโครงการ การลดค่าใช้จ่าย การประยุกต์ใช้ความยืดหยุ่น และการเพิ่มคุณค่าทางอสังหาริมทรัพย์ ส่วนการปรับเปลี่ยนทรัพยากรกายภาพของโครงการต้องมีการคำนึงถึงประเด็นการจัดสรรพื้นที่ใช้สอยภายในอาคาร ด้านความสอดคล้องของการจัดผังพื้นอาคาร การจัดทางสัญจรหลักและการจัดตำแหน่งผู้เช่าหลัก ลักษณะสัญญาการเช่า รวมถึงการจัดสรรพื้นที่ส่วนกลาง เพื่อให้สอดคล้องกับพฤติกรรมของผู้บริโภค
DOI: 10.14457/tu.the.2020.869
title: แนวทางการดัดแปลง ปรับปรุงอาคารอยู่อาศัยรวมเป็นธุรกิจที่พักแรมประเภทโฮสเทล: กรณีศึกษา หอพักเขตบางเขน

description: งานวิจัยมีวัตถุประสงค์เพื่อศึกษาขั้นตอน วิธีการ ปัญหา และอุปสรรคในการดัดแปลง ปรับปรุง อาคารอยู่อาศัยรวม (หอพักกรณีศึกษา) เป็นธุรกิจที่พักแรม ประเภทโฮสเทล ศึกษาปัจจัย และลักษณะทางกายภาพของธุรกิจที่พักแรม ประเภทโฮสเทล ที่มีผลต่อการตัดสินใจเข้าใช้บริการ รวมถึงศึกษาความเป็นไปได้ทางการเงินในการดัดแปลง ปรับปรุง อาคารอยู่อาศัยรวม (หอพัก กรณีศึกษา) เป็นธุรกิจที่พักแรม ประเภทโฮสเทล ตลอดจนนำเสนอแนวทางในการดัดแปลง ปรับปรุง อาคารอยู่อาศัยรวม เป็นธุรกิจที่พักแรม ประเภทโฮสเทล โดยทำการเก็บข้อมูลจากการลงพื้นที่สำรวจ โครงการที่พักแรม ประเภทโฮสเทล จำนวน 7 แห่ง ประกอบกับการสัมภาษณ์ผู้ประกอบการโครงการที่พักแรมนั้น ๆ เพื่อเก็บข้อมูลเชิงลึก จากนั้นทำการวิเคราะห์ข้อมูลด้วยการวิเคราะห์เนื้อหา ผลการศึกษาพบว่า ผู้ประกอบการโครงการที่พักแรม ประเภทโฮสเทล ให้ความสำคัญกับทำเลที่ตั้งโครงการเป็นอันดับแรก ปัญหาและอุปสรรค คือ ลักษณะทางกายภาพของอาคารที่ไม่สอดคล้องกับข้อกฎหมายในการขออนุญาตประกอบธุรกิจ กลุ่มลูกค้าผู้ใช้บริการส่วนใหญ่เป็นนักเดินทางและนักท่องเที่ยวสะพายเป้ มีความเรียบง่าย เป็นกันเอง ชอบหาประสบการณ์ใหม่ ๆ นอกจากนี้ ผลการวิเคราะห์ความเป็นไปได้ทางการเงิน โดยการประมาณการกระแสเงินสดจากการดำเนินกิจการ เป็นระยะเวลา 10 ปี กำหนดอัตราการเข้าใช้บริการเฉลี่ยร้อยละ 45 คำนวณมูลค่าโครงการทั้งสิ้นในปีที่ 10 และมีอัตราคิดลดร้อยละ 8.34 พบว่า โครงการจะสามารถคืนทุนได้ในปีที่ 6 (หลังหักภาษี) โครงการมีมูลค่าปัจจุบันสุทธิ เท่ากับ 973,810.60 บาท และอัตราผลตอบแทนภายใน เท่ากับร้อยละ 11.70 ผู้ประกอบการหรือผู้ที่สนใจพัฒนาธุรกิจที่พักแรม ประเภทโฮสเทล จากการดัดแปลง ปรับปรุง อาคารอยู่อาศัยรวมและอาคารประเภทอื่น ๆ สามารถนำข้อมูลเหล่านี้ไปใช้เป็นแนวทางในการพัฒนาโครงการได้
DOI: 10.14457/tu.the.2020.870
title: แนวทางการพัฒนารายละเอียดโครงการรูปแบบใหม่ในโครงการแบบผสม: กรณีศึกษาโครงการในกรุงเทพมหานครและปริมณฑล

description: ในปัจจุบันเกิดการพัฒนาอสังหาริมทรัพย์รูปแบบผสมหรือที่เรียกว่า มิกซ์ยูส การใช้งานแบบผสมมีแนวโน้มพัฒนาเพิ่มมากขึ้น มาจากปัจจัยสำคัญที่ทำให้โครงการมิกซ์ยูสเติบโตเพิ่มมากขึ้นจากราคาที่ดินในเขตกรุงเทพมหานคร โดยเฉพาะทำเลใจกลางเมือง โดยที่โครงการแบบผสมเองเป็นโครงการที่มีผลดีต่อการพัฒนา เมือง และมักได้รับส่งเสริมจากรัฐ เพราะที่ดินถูกใช้ประโยชน์อย่างเต็มประสิทธิภาพ เกิดความคุ้มค่าและผลตอบแทนที่หลากหลาย ทำให้ผู้พัฒนาอสังหาริมทรัพย์สนใจโครงการประเภทนี้ และมีแนวโน้มเติบโตอย่างต่อเนื่องงานวิจัยเรื่องนี้เป็นการศึกษา แนวทางการพัฒนารายละเอียดโครงการรูปแบบใหม่ในโครงการแบบผสม โดยแนวคิดของโครงการคือการสร้างมูลค่าเพิ่มในด้านผลตอบแทนการลงทุน ทำให้สามารถสร้างเงินได้ตลอดเวลาจากอสังหาริมทรัพย์ที่หลากหลายในโครงการ โดยต้องเป็นการใช้งานของประเภทองค์ประกอบ 3 ประเภทขึ้นไป เน้นการเข้าถึงโครงการด้วยการเดินเท้าและสามารถเดินได้ภายในโครงการ โดยในงานวิจัยนี้เน้นการศึกษา แนวทางการพัฒนารายละเอียดโครงการรูปแบบใหม่ในโครงการแบบผสม มีวัตถุประสงค์ที่สำคัญคือ ศึกษารูปแบบโครงการแบบผสมด้านรายละเอียดโครงการ และ ปัจจัยที่สนับสนุนให้ผู้พัฒนาเลือกพัฒนารายละเอียดโครงการแบบผสมที่มีรายละเอียดโครงการรูปแบบใหม่ โดยกรณีศึกษาที่เกี่ยวข้อง มีการคัดเลือกจากรายละเอียดโครงการรูปแบบใหม่ จากการศึกษากรณีศึกษาจากกรณีศึกษาในต่างประเทศและในกรุงเทพและปริมณฑล เพื่อหาวิธีการศึกษาคือ การสำรวจโครงการกรณีศึกษาปริมณฑล หาปัจจัยเพื่อนำไปสัมภาษณ์ผู้พัฒนาโครงการด้านปัจจัยที่สนับสนุนให้ผู้พัฒนาเลือกพัฒนาโครงการแบบผสม ที่มีรายละเอียดโครงการรูปแบบใหม่ ผลการศึกษารูปแบบโครงการแบบผสมด้านรายละเอียดโครงการ พบว่ามีความสัมพันธ์กับการศึกษาปัจจัยที่สนับสนุนให้ผู้พัฒนาเลือกพัฒนาโครงการแบบผสม ที่มีรายละเอียดโครงการรูปแบบใหม่ โดยผลการศึกษาจากการวิเคราะห์ข้อมูลและสัมภาษณ์พบว่ามีปัจจัยที่สนับสนุนให้โครงการแบบผสมที่มีรายละเอียดโครงการรูปแบบใหม่ คือ User Experience พฤติกรรมผู้บริโภค บริบทที่ตั้งหรือบริบททางประวัติศาสตร์ แนวโน้มในอนาคต การลงทุนและผลตอบแทน ความต้องการเจ้าของที่ดิน ความเชี่ยวชาญทางธุรกิจ และ แบรนด์ โดยผู้พัฒนาโครงการสามารถใช้เป็นกลยุทธ์ ที่มีความโดดเด่นจากคู่แข่งและเป็นแนวทางสำหรับโครงการแบบผสมรูปแบบใหม่ที่ตอบโจทย์กับการพัฒนาโครงการอสังหาริมทรัพย์ โดยงานวิจัยนี้ สามารถใช้เป็นแนวทางการพัฒนารายละเอียดโครงการรูปแบบใหม่ในโครงการแบบผสม เพื่อให้ผู้พัฒนาและผู้ออกแบบใช้เป็นกลยุทธ์หรือแนวทางในการพัฒนา ที่มีความโดดเด่นจากคู่แข่งและเป็นแนวทางสำหรับโครงการแบบผสมที่มีรูปแบบรายละเอียดโครงการ (Program) รูปแบบใหม่ที่แตกต่างจากเดิม ให้เหมาะสมและตอบโจทย์กับการพัฒนาโครงการแบบผสม ที่เป็นโครงการอสังหาริมทรัพย์ที่สำคัญในปัจจุบันและอนาคตต่อไป
DOI: 10.14457/tu.the.2020.872
title: แนวทางการออกแบบโครงการที่พักอาศัยและหน่วยพักอาศัยเพื่อรองรับพฤติกรรมกลุ่มคนเจเนอเรชั่นซี (Z)

description: บทความวิจัยนี้ศึกษาถึงแนวทางการออกแบบพัฒนาโครงการที่พักอาศัยและหน่วยพักอาศัย ให้รองรับพฤติกรรมกลุ่มคนเจเนอเรชั่นซี (อายุ 11-25 ปี) เนื่องจากที่อยู่อาศัยมีผลต่อความพึงพอใจและพฤติกรรมของผู้อยู่อาศัย ในขณะที่พฤติกรรมของมนุษย์ก็มีส่วนในการกำหนดลักษณะที่อยู่อาศัยเช่นเดียวกัน ดังนั้นความพึงพอใจในลักษณะที่อยู่อาศัยและคุณภาพการเป็นอยู่ขึ้นอยู่กับความสอดคล้องของพฤติกรรมของผู้อยู่อาศัยกับที่อยู่อาศัยนั้น ๆ โดยปัจจุบันกลุ่มคนเจเนอเรชั่นซี เริ่มเข้ามามีบทบาทในการทำงานเพิ่มขึ้นจากการเป็นเด็กจบใหม่ ผู้เริ่มต้นวัยทำงาน ส่งผลให้กลุ่มเจเนอเรชั่นซี เริ่มเข้าสู่การเป็นลูกค้าตลาดที่อยู่อาศัยมากขึ้น ผู้ประกอบการที่จะพัฒนาโครงการใหม่จึงจำเป็นที่จะต้องเข้าใจในพฤติกรรมของกลุ่มลูกค้า งานวิจัยฉบับนี้มีวัตถุประสงค์เพื่อศึกษาแนวโน้มและวิธีการออกแบบโครงการที่พักอาศัยที่ตอบสนองกับพฤติกรรมและความต้องการของกลุ่มคนเจเนอเรชั่นซี โดยการศึกษาพฤติกรรมการใช้งานพื้นที่ที่พักอาศัยของกลุ่มคนเจเนอเรชั่นซี ผ่านขั้นตอนในการศึกษา ดังนี้ (1) การศึกษาลักษณะกายภาพของโครงการและหน่วยพักอาศัย จากเอกสารงานวิจัย บทความ เอกสารต่าง ๆ เพื่อวิเคราะห์ลักษณะทางกายภาพ (2) ดำเนินการศึกษาความสัมพันธ์ระหว่างพฤติกรรมของเจเนอเรชั่นซี และความต้องการที่อยู่อาศัย (3) ดำเนินการศึกษาวิธีการพัฒนาโครงการในอนาคตของผู้ประกอบการ และมุมมองที่มีต่อกลุ่มคนเจเนอเรชั่นซี (4) วิเคราะห์พฤติกรรมและความต้องการของกลุ่มคนเจเนอเรชั่นซีในด้านที่พักอาศัยและหน่วยพักอาศัย (5) สรุปผลที่ได้จากการวิเคราะห์ และเสนอแนวทางการออกแบบผลการวิจัยพบว่าการออกแบบโครงการที่พักอาศัยในปัจจุบัน ส่วนใหญ่ผู้ประกอบการสนใจที่ระดับราคาเป็นหลัก มากกว่าพฤติกรรมของผู้อยู่อาศัย ทำให้ลักษณะพื้นที่ไม่ตอบโจทย์กับพฤติกรรมที่เปลี่ยนแปลงไปของกลุ่มลูกค้า อีกทั้งการเปลี่ยนแปลงลักษณะที่อยู่อาศัยในปัจจุบันส่งผลให้เกิดความพึงพอใจของผู้อยู่อาศัยลดน้อยลง ทำให้คาดการณ์แนวโน้มได้ว่า ในอนาคตรูปแบบที่อยู่อาศัยต้องมีการเปลี่ยนแปลงเพื่อรองรับพฤติกรรมมนุษย์ให้มากขึ้น ผลของการศึกษาพฤติกรรมและความต้องการของกลุ่มคนเจเนอเรชั่นซีในด้านที่อยู่อาศัยพบว่า กลุ่มคนเจเนอเรชั่นซีต้องการความอิสระในการจัดสรรพื้นที่หน่วยพักอาศัยเอง และต้องการพื้นที่ที่สามารถปรับเปลี่ยนฟังก์ชันได้เพื่อรองรับไลฟ์สไตล์ที่เปลี่ยนแปลงได้อย่างรวดเร็ว เช่น การรวมพื้นที่ให้กว้างขึ้นระหว่างห้องครัวและห้องนั่งเล่นเป็นพื้นที่เดียวกันเมื่อใช้เป็นพื้นที่สังสรรค์ ในขณะเดียวกันสามารถแยกฟังก์ชันได้เหมือนเดิมเมื่อใช้งานปกติ ข้อเสนอแนะจากผลการวิจัยคือ ในอนาคตควรมีทางเลือกในการซื้อให้ผู้อยู่อาศัยมากขึ้น ผังโครงการตอบโจทย์ในหลาย ๆ ด้านและพร้อมที่จะปรับเปลี่ยนเสมอ ผู้ประกอบการต้องใส่ใจพื้นที่อื่น ๆ นอกเหนือพื้นที่ขายภายในมากขึ้น เช่น ระเบียงของห้องพักอาศัย สิ่งอำนวยความสะดวกโครงการที่ไม่ตอบโจทย์อีกต่อไป รวมถึงการมีบริการหรือเซอร์วิสด้านอื่น ๆ
DOI: 10.14457/tu.the.2020.873
title: การศึกษาสภาพแวดล้อมสำหรับการทำงานระยะไกล (remote working) ที่สนับสนุนความร่วมมือในการทำงาน: กรณีศึกษาบริษัท The Standard

description: ปัจจุบันเทคโนโลยีมีความก้าวหน้ามากขึ้นทำให้ระบบการสื่อสารมีประสิทธิภาพ สามารถติดต่อระหว่างหน่วยงานได้อย่างรวดเร็ว รูปแบบการทำงานที่เรียกกว่าการทำงานระยะไกล หรือ Remote working มีการใช้งานกันเป็นอย่างแพร่หลายในต่างประเทศ จากผลสำรวจพบว่า ระหว่างปี พ.ศ. 2548 ถึง พ.ศ. 2558 จำนวนพนักงานในสหรัฐอเมริกามีการสื่อสารโทรคมนาคมเพิ่มขึ้น 115% และ จากสถานการณ์การแพร่ระบาดของไวรัส Covid-19 ได้กระตุ้นให้เกิดการทำงานรูปแบบ Remote working มากยิ่งขึ้น โดยคาดการณ์ว่าภายในปี พ.ศ. 2573 ความต้องการในการทำงานระยะไกลจะเพิ่มขึ้น 30% เมื่อ Generation Z เข้าสู่การทำงาน แต่ในขณะเดียวกันการทำงานแบบ Remote working ก็ส่งผลกระทบในเชิงลบต่อความร่วมมือระหว่างกันของพนักงาน ที่ทำให้เกิดการขาดปฏิสัมพันธ์ระหว่างกันและทำให้ผลสำเร็จต่อการทำงานลดลงการศึกษานี้มีวัตถุประสงค์เพื่อนำเสนอแนวทางในการออกแบบพื้นที่ทำงานในเชิงกายภาพ ซึ่งช่วยสนับสนุนให้เกิดผลสำเร็จของงานและเกิดความร่วมมือกันผ่านการทำงาน Remote working วิธีการศึกษา คือ ศึกษาผ่านกรณีศึกษาที่เน้นการทำงานแบบ Remote working วิธีการเก็บข้อมูล ได้แก่ สัมภาษณ์ สำรวจพื้นที่สำนักงาน และแจกแบบสอบถาม โดยผลการศึกษาแสดงให้เห็นแนวทางการออกแบบที่ทำงานด้านกายภาพ ผ่านผลที่ได้จากการเก็บข้อมูลความพึงพอใจของพนักงานที่มีต่อสภาพแวดล้อมกายภาพและผลของความสัมพันธ์ระหว่างสภาพแวดล้อมกายภาพที่ส่งผลกระทบต่อความร่วมมือ ซึ่งข้อสรุปของผลลัพธ์นั้นสามารถช่วยสนับสนุนข้อมูลในหัวข้อวิจัยและการศึกษาที่เกี่ยวข้อง องค์กรที่มีรูปแบบคล้ายกันสามารถนำแนวทางการออกแบบพื้นที่ทำงานนี้ไปประยุกต์ใช้ในทางปฏิบัติได้
DOI: 10.14457/tu.the.2020.874
title: แนวโน้มการพัฒนาลักษณะทางกายภาพของโครงการบ้านจัดสรรระดับกลางในพื้นที่ชานเมือง

description: การเปลี่ยนแปลงของโครงการบ้านจัดสรรเกิดขึ้นจากหลายปัจจัย ประกอบไปด้วยปัจจัยของพื้นที่ชานเมือง ปัจจัยจากผู้ประกอบการ และปัจจัยพฤติกรรมของผู้บริโภค ในปัจจุบันผู้คนต้องการพื้นที่ในการอยู่อาศัยมากขึ้นส่งผลให้โครงการบ้านจัดสรรได้รับความนิยมมากขึ้น พื้นที่ที่ได้รับความนิยมในการพัฒนาโครงการบ้านจัดสรรมากที่สุดคือพื้นที่ชานเมือง อันเนื่องมาจากราคาที่ดินที่ต่ำกว่าพื้นที่กรุงเทพชั้นใน ส่งผลให้สามารถพัฒนาโครงการบ้านจัดสรรระดับกลางได้ การพัฒนาของรถไฟฟ้าส่วนต่อขยายที่เข้าไปในพื้นที่ชานเมืองเป็นอีกหนึ่งปัจจัยที่ส่งเสริมการเปลี่ยนแปลงของพื้นที่ชานเมือง การพัฒนาโครงการจึงต้องมีการเปลี่ยนแปลงเพื่อให้ตอบสนองความต้องการของกลุ่มผู้บริโภค โดยการศึกษาลักษณะทางกายภาพของโครงการบ้านจัดสรรระดับกลางในพื้นที่ชานเมือง จำแนกการศึกษาใน 2 ส่วน ได้แก่ การศึกษาลักษณะทางกายภาพของพื้นที่ชานเมืองและลักษณะทางกายภาพของโครงการ เพื่อให้ทราบแนวโน้มของโครงการบ้านจัดสรรในพื้นที่ชานเมือง ผลการศึกษาพบว่า บ้านจัดสรรในพื้นที่ชานเมืองมีพื้นที่ใช้สอยที่เพิ่มขึ้นแต่ใช้ที่ดินลดลง อันเนื่องมาจากการปรับเปลี่ยนรูปแบบการพัฒนาหน่วยพักอาศัยจากบ้านเดี่ยวเป็นบ้านแฝด และทำเลที่ตั้งของโครงการมีแนวโน้มว่าจะมีการกระจายตัวออกไปนอกเมืองมากขึ้น
DOI: 10.14457/tu.the.2020.875
title: การวางแผนและจัดการพื้นที่ส่วนสนับสนุนในแผนกปฏิบัติการ 24 ชั่วโมงของโรงพยาบาลโรงเรียนแพทย์

description: พื้นที่ส่วนสนับสนุนการให้บริการเป็นส่วนหนึ่งของพื้นที่ใช้สอยของการให้บริการในโรงพยาบาล ซึ่งเป็นพื้นที่สำหรับบุคลากรทางการแพทย์ เพื่อใช้ในการพักผ่อน และเตรียมการรักษา โดยการปฏิบัติงานของบุคลากรในแผนกที่เปิดบริการ 24 ชั่วโมงนั้น เป็นการทำงานที่อยู่ในภาวะเร่งด่วน และต้องเตรียมพร้อมเพื่อทำการรักษาหรือให้คำปรึกษาตลอดเวลา ทำให้เกิดความเครียดทั้งร่างกายและจิตใจ ควรมีการวางแผนและจัดการพื้นที่ให้มีการใช้งานอย่างมีประสิทธิผลและประสิทธิภาพ อีกทั้งช่วยให้บุคลากรมีความพึงพอใจในที่ทำงาน การศึกษานี้มีวัตถุประสงค์ที่จะนำเสนอแนวทางการวางแผนจัดการสภาพแวดล้อมทางกายภาพพื้นที่ส่วนสนับสนุนการให้บริการในแผนกที่เปิดทำการ 24 ชั่วโมง กรณีศึกษาโรงพยาบาลธรรมศาสตร์เฉลิมพระเกียรติและโรงพยาบาลเลิดสิน ซึ่งเป็นโรงพยาบาลโรงเรียนแพทย์ โดยศึกษาข้อมูลเอกสาร สำรวจพื้นที่ เก็บข้อมูลผ่านการสัมภาษณ์ และแบบสอบถามเกี่ยวกับความพึงพอใจและผลการใช้งานในพื้นที่ของบุคลากรทางการแพทย์ เพื่อนำมาเปรียบเทียบและวิเคราะห์ถึงความเหมาะสมตามแนวคิดการบริหารจัดการพื้นที่ และนำเสนอรูปแบบทางกายภาพของพื้นที่ที่เหมาะสมต่อการใช้งาน ผลการศึกษาแสดงถึงความคิดเห็นต่อปัจจัยที่ส่งผลต่อการใช้งานพื้นที่ ในแนวคิดบริหารจัดการพื้นที่และสภาพแวดล้อมทางกายภาพ ได้แก่ สภาพแวดล้อมภายใน การจัดผังพื้นที่ ประโยชน์ใช้สอย และป้าย สัญลักษณ์ และสิ่งของประดับต่าง ๆ ซึ่งการศึกษาแนวทางการวางแผนจัดการสภาพแวดล้อมทางกายภาพในแผนกที่ให้บริการ 24 ชั่วโมง สามารถนำไปใช้ในการปรับปรุงการออกแบบและบริหารจัดการพื้นที่ในโรงพยาบาลที่มีจำนวนเตียงใกล้เคียงกัน อีกทั้งทำให้องค์กรและผู้ออกแบบมีความเข้าใจในการออกแบบพื้นที่สำหรับบุคลากรทางการแพทย์มากขึ้น
DOI: 10.14457/tu.the.2020.876
title: การออกแบบสถาปัตยกรรมโรงแรมที่ให้ความสำคัญกับย่านชุมชนเมืองเก่า: กรณีศึกษา โรงแรมบูติกในเขตพื้นที่เกาะเมืองอยุธยา จังหวัดพระนครศรีอยุธยา

description: เกาะเมืองอยุธยา เป็นพื้นที่อนุรักษ์ทางประวัติศาสตร์ และสถาปัตยกรรมที่มีความสำคัญและได้รับการขึ้นทะเบียนเป็นแหล่งมรดกโลกทางวัฒนธรรม แสดงถึงคุณค่าความสำคัญของโบราณสถานและย่านชุมชนเมืองเก่าเกาะเมืองอยุธยา ที่ปัจจุบันมีบทบาทเป็นแหล่งท่องเที่ยวทางวัฒนธรรมของประเทศไทย และพบว่ามีธุรกิจโรงแรมเพิ่มขึ้นจำนวนมากในพื้นที่เกาะเมืองอยุธยา โดยเฉพาะโรงแรมบูติกที่ได้รับความสนใจจากนักท่องเที่ยว เนื่องจากมีการออกแบบทางสถาปัตยกรรมโรงแรมที่นำเสนอเอกลักษณ์และวัฒนธรรมของย่านชุมชนเมืองเก่าเกาะเมืองอยุธยา เพื่อสร้างจุดขายในการดึงดูดผู้เข้ามาใช้บริการ จึงนำไปสู่คำถามของงานวิจัยเรื่องการออกแบบสถาปัตยกรรมโรงแรมบูติกที่ความสำคัญกับคุณลักษณะย่านชุมชนเมืองเก่าเกาะเมืองอยุธยา และคำนึงถึงคุณค่ามรดกวัฒนธรรมและบริบทของที่ตั้ง โดยมีวัตถุประสงค์เพื่อศึกษาการออกแบบสถาปัตยกรรมโรงแรมกรณีศึกษา ผ่านกระบวนการวิเคราะห์องค์ประกอบการออกแบบทางสถาปัตยกรรมโรงแรม และการเกณฑ์มาตรฐานในการประเมินคุณค่าสถาปัตยกรรมของหน่วยงานในระดับสากลและระดับประเทศ และสร้างเกณฑ์เพื่อพิจารณาคุณค่าทางสถาปัตยกรรมโรงแรม โดยการสัมภาษณ์เชิงลึกแบบมีโครงสร้างกับผู้เชี่ยวชาญด้านการออกแบบสถาปัตยกรรมและประวัติศาสตร์ของย่านชุมชนเมืองเก่าเกาะเมืองอยุธยา จำนวน 3 ท่าน โดยมีโรงแรมกรณีศึกษาจำนวน 4 แห่ง คือ โรงแรมศาลาอยุธยา โรงแรมไอยูเดีย โรงแรมบ้านป้อมเพชร และโรงแรมบุษบาอยุธยา ผลการศึกษาพบว่า การออกแบบสถาปัตยกรรมโรงแรมบูติกในพื้นที่เกาะเมืองอยุธยามีความเชื่อมโยงกับคุณค่าทางมรดกวัฒนธรรมของย่านชุมชนเมืองเก่าเกาะเมืองอยุธยา โดยที่การออกแบบสถาปัตยกรรมได้ใช้องค์ประกอบเรื่องรูปทรงของอาคาร การใช้วัสดุท้องถิ่น และการใช้เทคนิคการก่อสร้าง เพื่อแสดงอัตลักษณ์ของย่านชุมชนเมืองเก่าในเกาะเมืองอยุธยา โดยคำนึงถึงคุณค่าทางมรดกวัฒนธรรมของย่านชุมชนเมืองเก่าใน 3 ประเด็น ได้แก่ 1) การออกแบบที่ให้ความสำคัญกับอัตลักษณ์และคุณค่าทางประวัติศาสตร์ของย่านชุมชนเมืองเก่า โดยการเชื่อมโยงถึงโบราณสถานสำคัญในพื้นที่เกาะเมืองอยุธยา และนอกพื้นที่เกาะเมืองอยุธยา 2) การออกแบบที่ให้ความสำคัญกับอัตลักษณ์ทางวัฒนธรรมและคุณค่าทางภูมิทัศน์ชุมชนของย่านชุมชนเมืองเก่า โดยการเชื่อมโยงถึงวิถีชีวิตริมน้ำรอบเกาะเมืองอยุธยา และ 3) การออกแบบที่ให้ความสำคัญกับอัตลักษณ์และคุณค่าทางสถาปัตยกรรมของย่านชุมชนเมืองเก่า โดยการเชื่อมโยงถึงลักษณะของสถาปัตยกรรมไทยในพื้นที่เกาะเมืองอยุธยา
DOI: 10.5281/zenodo.5895221
title: Pollock: Fishing for Cell States

description: Datasets, pretrained modules, and supplementary material for Pollock: Fishing for Cell States
DOI: 10.5281/zenodo.5155938
title: Pollock: Fishing for Cell States

description: Datasets, pretrained modules, and supplementary material for Pollock: Fishing for Cell States
DOI: 10.5281/zenodo.5895263
title: Entwicklung einer computergestützten Analyse der Herzratenvariabilität bei Narkolepsie

description: Sample Datei zur Nutzung der Ergebnisse aus der Masterarbeit
DOI: 10.5281/zenodo.5895262
title: Entwicklung einer computergestützten Analyse der Herzratenvariabilität bei Narkolepsie

description: Sample Datei zur Nutzung der Ergebnisse aus der Masterarbeit
DOI: 10.6084/m9.figshare.17096975.v4
title: Tree-ring carbon-14 data for 1250-1295 CE

description: Carbon-14 concentrations in the tree rings of asunaro (Thujopsis dolabrata) excavated from the Shimokita Peninsula, Aomori Prefecture. Carbon-14 concentrations were measured at Yamagata University (YU-AMS).
DOI: 10.6084/m9.figshare.18968208.v1
title: Additional file 1 of Nanopore adaptive sampling: a tool for enrichment of low abundance species in metagenomic samples

description: Additional file 1. Alignment statistics. Excel spreadsheets showing detailed calculations of alignment statistics.
DOI: 10.6084/m9.figshare.18968208
title: Additional file 1 of Nanopore adaptive sampling: a tool for enrichment of low abundance species in metagenomic samples

description: Additional file 1. Alignment statistics. Excel spreadsheets showing detailed calculations of alignment statistics.